LA UNION - Maisagsaganan ti kaso a maidatag kontra iti maysa a mister nga inarestar dagiti otoridad gapu iti pananggandatna a mangibiyahe iti nasurok sangagasut a sako ti uging idiay ili ti Rosario, La Union.
Binigbig ti Rosario PNP ti suspek a ni Raffy Marcena, 45-anyos, addaan asawa, ken residente ti Brgy. Nagtagaan.
Iti panagresponde dagiti otoridad iti balay ni Marcena ket nakumpiskar ti 160 a sako ti uging nga aggatad iti P32,00 nga ikargada koma iti maysa a jeep sakbay a maibiahe.
Dagus met a naiturong iti Municipal Environment and Natural Resources Office (MENRO) dagiti uging para iti umno a disposisyon baya a maidatagan iti kaso a pananglabsing iti municipal ordinance nga adda pakainaiganna iti RA 705 (Forestry Code) ti nasao a suspek.
ilo_Latn ilo_Latn ilo_Latn ilo_Latn